laion/Wikipedia-Exotic huggingface dataset:
בויגה עצים חום

בויגה עצים חום (שם מדעי: Boiga irregularis) הוא מין נחש תת-ארסי מסוג בויגה שבמשפחת הזעמניים. הנחש מצוי בטבע באינדונזיה וקצה מלזיה, גינאה החדשה וצפון אוסטרליה אך הובא על ידי האדם לאי גואם שם הוא מין פולש בעל השלכות אקולוגיות הרסניות ביותר. אורכו של הבויגה נע בין 1.5–2 מטר ויכול אף להגיע לשלושה מטר. הנחש בעל עיניים גדולות וצבעו חום-זהוב. הוא מצוי במשך רוב זמנו בין ענפי העצים ונתלה מהם במשך היום מלופף. הוא בעל שיני ארס קטנות היכולות לקטול את טרפו כל עוד הנחש פוער מספיק קדימה את הלסת. לאדם הארס אינו קטלני אך הנחש עשוי להיות אגרסיבי בתגובה לאיום. הוא פעיל במשך הלילה וניזון מטרף קטן של זוחלים אחרים, עופות, עטלפים, מכרסמים. הארס הורג את הטרף במהירות והנחש בולע אותו שלם. הנחש הופץ לאי גואם שמצפון לאינדונזיה, במערב האוקיינוס השקט, ככל הנראה כ"נוסע סמוי" על ספינות. לנחש לא היו טורפים טבעיים כך שהוא היה יכול להתרבות ולהתבסס באי. הנחש הרג את אוכלוסיית העופות הטבעיים באי. הנחש הצליח להגיע גם לאיים וייק, טיניאן, אוקינאווה שביפן, דייגו גרסיה, הוואי ואפילו לטקסס שבארצות הברית. ייתכן שהוא נראה גם באי סאיפאן. הנחש גרם לפגיעה קשה בעופות המקומיים כולל ביונת פרי מריאנית (Ptilinopus roseicapilla), חטפית גואם (Myiagra freycineti) שנכחדה, זנבן רופוס (Rhipidura rufifrons) ומיזומליה מיקרונזית (Myzomela rubratra) וכן בכמה מעטלפי הפרי של האי. מדיה וקבצים בנושא בויגה עצים חום בוויקישיתוף בויגה עצים חום, באתר ITIS (באנגלית) בויגה עצים חום, באתר NCBI (באנגלית) בויגה עצים חום, באתר Animal Diversity Web (באנגלית) בויגה עצים חום, באתר האנציקלופדיה של החיים (באנגלית) בויגה עצים חום, באתר GBIF (באנגלית) בויגה עצים חום, באתר אנציקלופדיה בריטניקה (באנגלית) אלכס סלבנקו, האסון של גואם, באתר "מדע גדול, בקטנה", 16 באוגוסט 2017 בויגה עצים חום באתר הרשימה האדומה של IUCN
ריצ'רד ויילד

סר הרברט ריצ'רד צ'רטון ויילד (באנגלית: Herbert Richard Churton Wild;‏ 20 בספטמבר 1912 – 22 במאי 1978) היה הנשיא התשיעי של בית המשפט העליון של ניו זילנד. ויילד נולד ב-20 בספטמבר 1912, בבלנהיים שבצפון האי הדרומי של ניו זילנד. הוא התחנך בבית הספר התיכון שבפילדינג שבדרום האי הצפוני ואת לימודיו הוא השלים באוניברסיטת ויקטוריה שבוולינגטון. בין השנים 1966–1978 הוא כיהן כנשיא בית המשפט העליון של ניו זילנד. פסק הדין הידוע שלו הוא פיצג'רלד נגד מולדון שהכריז על מעשהו של ראש ממשלת ניו זילנד, רוברט מולדון, שניסה לבטל את תוכנית הפנסיה של ממשלת הלייבור ללא חקיקה, כלא חוקתי. בשנת 1977 אובחן שוויילד סבל מגידול מוחי. בראשית 1978 הוא התפטר מתפקידו ובמאי אותה שנה הוא הלך לעולמו. אחד מבניו, ג'ון ויילד היה שופט בבית המשפט לערעורים. Peter Spiller. 'Wild, Herbert Richard Churton', first published in the Dictionary of New Zealand Biography, vol. 5, 2000. Te Ara - the Encyclopedia of New Zealand
נחל אחיה

נחל אחיה הוא נחל אכזב המהווה את יובלו המערבי ביותר של נחל הירקון, אגן הניקוז של הנחל הוא חלקו הדרומי של עמק גלילות. הנחל עובר במנהרה מתחת לרמת אביב ג' ונשפך לירקון ממערב לדרך נמיר. על פי מפת הקרן לחקר ארץ ישראל (PEF), ניקז הנחל בעבר גם את האזור שמדרום מערב למחלף גלילות (אזור אזורי חן – שכונת למד), Birket Leil, אולם כיום האזור מנוקז לחוף תל ברוך. בשטח אגן הניקוז של הנחל נמצא פארק אקולוגי גלילות ובו עמק הנרקיסים ומערות הקבורה השומרוניות של תל ברוך, מערות אפקה. הנחל קרוי ככל הנראה על שם הנביא אחיה השילוני[דרוש מקור] אך לא ברור מדוע הוחלט דווקא לקרוא לנחל זה על שמו. בערבית נקרא חלקו התחתון של הנחל ואדי נימר ואילו חלקו העליון בתחום עמק גלילות נקרא ואדי אל מרג' (נחל העמק). תחילתו של הנחל בחלקו הדרומי של עמק גלילות השוכן במרזבה שבין רכס הכורכר השני (שעליו בנויים פי גלילות ורמת אביב ג') לרכס הכורכר השלישי (שעליו בנויים קריית שאול, הכפר הירוק ורמת השרון). תעלות הניקוז המנקזות את שדות הכפר הירוק, שדות דרום רמת השרון ופי גלילות מתאחדות צפונית למערות הקבורה השומרוניות של תל ברוך (מערות אפקה) ויוצרות את נחל אחיה הזורם מערבה ואז דרומה עד לרמת אביב ג' בחלק זה נטועים לאורך ערוץ הנחל אקליפטוסים ובשדות שסביבו נמצאים אלפי נרקיסים המהווים את אחד מאתרי הפריחה המרשימים בארץ (עמק הנרקיסים). כאשר מגיע הנחל לרמת אביב ג' (באזור גן רוזין) הוא עובר שער ברזל נעול ונכנס למובל תת-קרקעי מתחת לבתי רמת אביב ג'. הנחל זורם במובל מתחת לרמת אביב ג', חוצה את רכס הכורכר שעליו בנויה השכונה, ממשיך במקביל לדרך נמיר ומגיח ממנו רק בשפכו לירקון. עמק גלילות הוא עמק סגור למחצה. מי הגשמים ומי התהום הגבוהים יוצרים בו בית גידול לח שבו אלפי נרקיסים, סייפני תבואה ונוריות וכן בריכות חורף. המרכזיות שבהן כיום הן בריכת החורף ליד תחנת השאיבה של נווה גן (ממזרח ובצמוד לנתיבי איילון) ובריכת החורף של הכפר הירוק. מדרום לערוץ הנחל נמצאות מערות קבורה שומרוניות (מערות אפקה). בתי הגידול הלחים אשר אפיינו בעבר את מישור החוף הולכים ונעלמים תחת לחצי הפיתוח, תשעים אחוז מברכות החורף במישור החוף על החי והצומח הייחודי שלהם הוכחדו, באגן הניקוז של הנחל נמצאות כמה מאחרונות ברכות החורף באזור תל אביב וכן אחד מריכוזי הנרקיסים הגדולים בארץ. מרבית ערוץ הנחל נהרס והוכנס למובל תת-קרקעי, רק אגן עמק גלילות שרד כשטח טבעי למחצה וגם הוא מאוים על ידי תוכניות פיתוח עתידיות של רמת השרון אשר אינן מתייחסות לאופיו הייחודי של בית הגידול. ניתן להגיע לנחל מכיוון הכפר הירוק, נוה גן ברמת השרון, רמת אביב ג' ופי גלילות, בכל שנה בסוף חודש ינואר מקיים הכפר הירוק את צעדת הנרקיסים שמטרתה להביא למודעות הציבור את ערכי הטבע הייחודיים בעמק גלילות. מדיה וקבצים בנושא נחל אחיה בוויקישיתוף נרקיסים בעמק גלילות, באתר inature נחל אחיה – מעט היופי שעוד שרד, באתר צמחיית ישראל ברשת סקר טבע עירוני תל אביב אתר 31 אפקה מרכז (חלקו המרכזי של נחל אחיה לפני היכנסו למובל) תוכנית רש 800 א 1 נספח ניקוז עמ' 6 תוכנית האב לניקוז תל אביב – יפו עמ 18 ואילך; נספח ניהול נגר / נספח מנחה לתכנון; פיתוח ש. בדולח , חגית ברב טל, רשות מקרקעי ישראל, רובע דרום גלילות, נספח הידרולוגי, עמ' 4 ליאב שלם ואביטל גזית, האם שטחים חקלאיים מתאימים לקיום ברֵכות חורף?, באתר אקולוגיה וסביבה, ‏פברואר 2013 "תוכנית הענק בגלילות הופקדה להתנגדויות הציבור: 10,000 דירות חדשות בדרך". כלכליסט - www.calcalist.co.il. 2017-07-17. נבדק ב-2017-07-21. נרקיסים בעמק גלילות - מהר לפני שייגמר
יחסי צרפת–קומורו

יחסי צרפת–קומורו הם היחסים הדיפלומטיים הרשמיים שבין הרפובליקה הצרפתית לבין האיחוד של איי קומורו. שתי המדינות חולקות גבול ימי (הארצות הדרומיות והאנטארקטיות של צרפת) צרפת וקומורו נמצאות בסכסוך על האי מיוט שנמצא דה-פקטו ודה-יורה בריבונות צרפתית. קומורו מיוצגת בצרפת באמצעות שגרירות שהיא מחזיקה בפריז, בירת המדינה. צרפת מיוצגת בקומורו באמצעות שגרירות שהיא מחזיקה במורוני, בירת המדינה. Embassy of the Comoros in Paris, France - EmbassyPages.com Embassy of France in Moroni, Comoros - EmbassyPages.com
קרל סלבטור, ארכידוכס אוסטריה

קרל סלבטור, ארכידוכס אוסטריה (בגרמנית: Karl Salvator Maria Joseph Johann Baptist Philipp Jakob Januarius Ludwig von Österreich-Toscana; 30 באפריל 1839 - 18 בינואר 1892) היה בנו של לאופולד השני, הדוכס הגדול של טוסקנה. קרל סלבטור נולד ב-30 באפריל 1839 בפירנצה, ללאופולד השני, הדוכס הגדול של טוסקנה ולמריה אנטוניה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד. בשנת 1849 קיבל קרל סלבטור דרגת ריטמייסטר ב"רגימנט הקיסרי והמלכותי נושאי הרומח ה-6 - הקיסר יוזף השני", ובשנת 1857 קיבל דרגת מיור ומונה למפקח בחיל התותחנים האוסטרי. בשנת 1859 הועלה קרל סלבטור לדרגת אוברסט לוטננט, ובאותה שנה הוא לחם עם יחידתו בקרב סולפרינו. לאחר מכן הועלה קרל סלבטור לדרגת אוברסט, ומונה למפקד "רגימנט הרגלים הקיסרי והמלכותי ה-77 (גליציה) - פיליפ, דוכס וירטמברג". בקרב קניגרץ בשנת 1866, במהלך מלחמת אוסטריה–פרוסיה, לחם קרל סלבטור עם יחידתו נגד "רגימנט הרגלים הפרוסי ה-43 (פרוסיה המזרחית ה-6) - קרל, דוכס מקלנבורג" ונחל תבוסה בקרב. בשנת 1876 הועלה קרל סלבטור לדרגת גנרל מיור, ובשנת 1886 הועלה לדרגת לוטננט פילדמרשל. בשל ידיעותיו הנרחבות במתמטיקה ובידע טכני, תכנן קרל סלבטור במהלך שירותו הצבאי כמה כלי נשק, וביניהם כלי נשק אוטומטי, שהיה הראשון מסוגו בעולם. ב-18 בינואר 1892 מת קרל סלבטור בביתו שבווינה, כתוצאה מסיבוך של שפעת. ב-19 בספטמבר 1856 התחתן קרל סלבטור עם מריה אימקולאטה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה, ממנה נולדו לו 10 ילדים: מריה תרזה, ארכידוכסית אוסטריה (1862–1933), התחתנה עם קרל שטפן, ארכידוכס אוסטריה לאופולד סלבטור, ארכידוכס אוסטריה (1863–1931) פרנץ סלבטור, ארכידוכס אוסטריה (1866–1939) קרולינה מריה, ארכידוכסית אוסטריה (1869–1945), התחתנה עם אוגוסט לאופולד, נסיך סקסוניה-קובורג-גותה אלברכט סלבטור, ארכידוכס אוסטריה (1871–1896) מריה אנטוינטה, ארכידוכסית אוסטריה (1874–1891) מריה אימקולאטה, ארכידוכסית אוסטריה (1878–1968), התחתנה עם רוברט, דוכס וירטמברג ריינר סלבטור, ארכידוכס אוסטריה (1880–1889) הנרייטה, ארכידוכסית אוסטריה (1884–1886) פרדיננד סלבטור, ארכידוכס אוסטריה (1888–1891) מדיה וקבצים בנושא קרל סלבטור, ארכידוכס אוסטריה בוויקישיתוף קרל סלבטור, ארכידוכס אוסטריה, באתר "Find a Grave" (באנגלית)
מריה אימקולאטה, נסיכת בורבון-שתי הסיציליות (1844–1899)

מריה אימקולאטה, נסיכת שתי הסיציליות (באיטלקית: Maria Immacolata, Principessa di Borbone delle Due Sicilie‏; 14 באפריל 1844 – 18 בפברואר 1899), הייתה בתו של פרננדו השני, מלך שתי הסיציליות ואשתו של קרל סלבטור, ארכידוכס אוסטריה. מריה אימקולאטה נולדה ב-14 באפריל 1844 בנאפולי, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג. בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה אימקולאטה יחד עם משפחתה ברחו לרומא, ובהמשך עברו משם לווינה. ב-19 בספטמבר 1856 התחתנה מריה אימקולאטה עם קרל סלבטור, ארכידוכס אוסטריה, בנו של לאופולד השני, הדוכס הגדול של טוסקנה, ממנו נולדו לה 10 ילדים. מריה אימקולאטה הייתה אישה יפה מאוד, ואף נכללה על ידי הקיסרית אליזבת באלבום תמונות של הנשים האוסטריות היפות. מריה אימקולאטה קיבלה מבעלה בכל לידה שרשרת פנינים, ומשום כך כונתה במשפחתה "שולת הפנינים". בשנת 1890 התחתן בנה פרנץ סלבטור, ארכידוכס אוסטריה עם מריה ולריה, ארכידוכסית אוסטריה, בתו של פרנץ יוזף, קיסר אוסטריה, וב-18 בפברואר 1899 מתה מריה אימקולאטה בביתה בווינה. ב-19 בספטמבר 1856 התחתנה מריה אימקולאטה עם קרל סלבטור, ארכידוכס אוסטריה, בנו של לאופולד השני, הדוכס הגדול של טוסקנה, ממנו נולדו לה 10 ילדים: מריה תרזה, ארכידוכסית אוסטריה (1862–1933), התחתנה עם קרל שטפן, ארכידוכס אוסטריה לאופולד סלבטור, ארכידוכס אוסטריה (1863–1931) פרנץ סלבטור, ארכידוכס אוסטריה (1866–1939) קרולינה מריה, ארכידוכסית אוסטריה (1869–1945), התחתנה עם אוגוסט לאופולד, נסיך סקסוניה-קובורג-גותה אלברכט סלבטור, ארכידוכס אוסטריה (1871–1896) מריה אנטוינטה, ארכידוכסית אוסטריה (1874–1891) מריה אימקולאטה, ארכידוכסית אוסטריה (1878–1968), התחתנה עם רוברט, דוכס וירטמברג ריינר סלבטור, ארכידוכס אוסטריה (1880–1889) הנרייטה, ארכידוכסית אוסטריה (1884–1886) פרדיננד סלבטור, ארכידוכס אוסטריה (1888–1891) מדיה וקבצים בנושא מריה אימקולאטה, נסיכת בורבון-שתי הסיציליות בוויקישיתוף
X-fast trie

במדעי המחשב, X-Fast trie הוא מבנה נתונים המאחסן מספרים שלמים מטווח נתון. מבנה הנתונים מתבסס על עצים וטבלאות גיבוב. מבנה הנתונים נחשב מהיר במיוחד מאחר שהוא מאפשר לבצע שאילתות בסיבוכיות זמן O ( log ⁡ log ⁡ M ) {\displaystyle O(\log \log M)} ועל ידי שימוש בסיבוכיות מקום של O ( n log ⁡ M ) {\displaystyle O(n\log M)} , כאשר n מסמן את מספר הערכים בעץ ו-M את טווח הערכים שהעץ יכול להכיל. על מנת לתת אינטואיציה כמה הפונקציה log ⁡ log {\displaystyle \log \log } גדלה לאט, מתקיים log 2 ⁡ log 2 ⁡ ( 10 10 ) ≈ 5 {\displaystyle \log _{2}\log _{2}(10^{10})\approx 5} . בזמן פרסום המאמר, ווילארד הציג גם מבנה נתונים יעיל יותר בשם Y-fast trie. ערך מורחב – Trie Trie הוא מבנה נתונים פשוט הנועד לאחסון מחרוזות. ניתן לראות במספר טבעי כמחרוזת, לפי הייצוג הבינארי שלו. הרעיון יהיה לשמור את הערכים ב-Trie של ביטים. ערך מורחב – טבלת גיבוב טבלת גיבוב היא מבנה נתונים המאפשר הכנסה, הוצאה וחיפוש בזמן ממוצע של O ( 1 ) {\displaystyle O(1)} , וסיבוכיות מקום ליניארית. עבור X-fast trie אנחנו מניחים טבלת גיבוב מושלמת, כלומר, מתעלמים מה-worst case. X-Fast trie הוא Trie בינארי משורשר בו העלים מחוברים ברשימה מקושרת דו כיוונית, וכל הצמתים בכל שלב מאוחסנים בטבלת גיבוב. Trie בינארי משורשר הוא עץ בינארי המקיים כל צומת 0 שחסרה, יהיה מצביע לאיבר הקודם בסריקת inorder כל צומת 1 שחסרה, יהיה מצביע לאיבר העוקב בסריקת inorder למצביעים אלה נקרא חוטים ב-X-Fast trie נבדיל בין צמתים לעלים. כל הערכים יאוחסנו בעלים, בעוד הצמתים נועדו אך ורק לנווט בתוך העץ. לא נשמור צמתים פנימיים אם אין לאותו צומת צאצאים שהם עלים. בכל דרגה של העץ נשמור טבלת גיבוב בה יש את כל הצמתים של אותה דרגה. על מנת שנוכל להבטיח את זמן הריצה הגרוע של השאילתות, נשתמש בגיבוב דינמי מושלם או בגיבוב קוקייה. על מנת לבדוק האם מספר (או מפתח) x נמצא בעץ, פשוט נחפש בטבלת הגיבוב של העלים. לכן ניתן לוודא קיום של מפתח בזמן O ( 1 ) {\displaystyle O(1)} . בX-fast trie ניתן למצוא עוקב לאיבר x בטווח בזמן log ⁡ log ⁡ M {\displaystyle \log \log M} . נחפש את התחילית הארוכה ביותר של x שנמצאת בעץ. אם זה עלה נתקדם לערך הבא. אם זה צומת אזי קיים מצביע לאחד העלים . נעקוב אחרי המצביע הזה, ונחזיר את הערך שהגענו אליו או את זה שאחריו, תלוי בערך של x כמובן. על מנת שנוכל למצוא את התחילית במהירות, נבצע חיפוש בינארי, כלומר נחפש בטבלת הגיבוב האמצעית את התחילית באורך חצי, אם היא לא קיימת אז נלך לדרגה h/4, ואם היא קיימת נתקדם לדרגה 3h/4. ההמשך כמו חיפוש בינארי רגיל. על מנת להכניס ערך x, צריכים להוסיף מספר צמתים חדשים ל-Trie לחבר את x לרשימה המקושרת הדו כיוונית של העלים לעדכן את החוטים שיכללו את x הזמן במקרה הגרוע הוא Ω ( log ⁡ M ) {\displaystyle \Omega (\log M)} בגלל השלבים הראשון והשלישי. אלגוריתם זה תומך בזמן הכנסה משוערך של O ( log ⁡ M ) {\displaystyle O(\log M)} הכנסה (קלט: x) מצא את העוקב של x הוסף את x ל-Trie הכנס את x לרשימה המקושרת על ידי העוקב שמצאנו מקודם תעלה במעלה העץ מ-x, העוקב והקודם שלו, ועדכן את החוטים באופן מאוד דומה להכנסה, מחיקה לוקחת זמן משוערך של O ( log ⁡ M ) {\displaystyle O(\log M)} אנחנו צריכים למחוק את x מה-Trie להוציא את x מהרשימה המקושרת של העלים לעדכן את כל החוטים הרלוונטיים הכוונה ב'צומת 0 שחסרה' היא צומת ללא בן שמאלי, 'צומת 1 שחסרה' מוגדר באופן אנלוגי שהרי אם היו 0 ילדים אזי זה עלה, אך אך אם יש שני ילדים אז ניתן להמשיך לתחילית ארוכה יותר .
מזאלאי

מזאלאי (Мазаалай madz͡aːlai), הוא הלוויין הראשון של מונגוליה בחלל. MongolSat-1 מדווח בטעות לפעמים כלוויין הראשון של מונגוליה אבל הוא היה לוויין של ABS מתוצרת בואינג ומותג בשם MongolSat-1 לאחר השיגור. מזאלאי קרוי על שם דב גובי, שהוא מין ילידי למונגוליה ומצוי בסכנת הכחדה. הלוויין הוא מסוג קיובסאט, במשל קטן של 1 ק"ג בלבד. מזאלאי תוכנן ונבנה על ידי סטודנטים של האוניברסיטה הלאומית של מונגוליה. "Mongolia to send first satellite off to space on June 4". News Ghana. 5 ביוני 2017. נבדק ב-8 ביולי 2017. {{cite news}}: (עזרה) Russell, Kendall (19 באפריל 2017). "ABS Co-Brands ABS 2A Capacity as MongolSat 1 – Via Satellite -". Via Satellite. {{cite news}}: (עזרה) "Mongolia to send its first satellite to space on June 4". The Indian Express. 3 ביוני 2017. נבדק ב-8 ביולי 2017. {{cite news}}: (עזרה) Report, Xinhua. "Mazaalai: Mongolia's first satellite will be off to space alongwith SpaceX Falcon 9 rocket on June 4". newsnation.in. newsnation. נבדק ב-13 ביולי 2017. {{cite web}}: (עזרה)
כריסטופר פולפורד

כריסטופר פולפורד (באנגלית: Christopher Fulford; נולד ב-1955) הוא שחקן בריטי הידוע מהופעותיו בתפקידי משנה בתוכניות טלוויזיה בריטיות רבות. אחד מתפקידיו הראשונים היה בדמות אלכס הפנקיסט בסיטקום "Sorry, I'm A Stranger Here Myself" משנת 1981. פולפורד נולד בלונדון. בתחילת הקריירה שלו הרבה להופיע בסדרות פשע בריטיות כשחקן אורח. ב-1990 שיחק בפרק "Driven to Distraction" בסדרה "המפקח מורס", וב-1994 בפרק "Widows and Orphans" בסדרה "A Touch of Frost" שתיהן של רשת ITV. ב-1994 גילם את קסטור ואן בטהובן בסרט "אהובתי הנצחית". ב-1993 כיכב פולפורד בעיבוד של ה-BBC בסדרה "Scarlet and Black" לצדם של יואן מקגרגור, שעדיין לא היה מפורסם, ורייצ'ל וייס. עוד הופיע פולפורד בסדרה "דיאל ופסקו", בתפקיד כדורגלן מושחת בסרט "The Fix", ובדמות מר האנטר בסדרת הטלוויזיה "הורנבלואר - ימאי וג'נטלמן". ב-2002 השתתף פולפורד בסרט ההוליוודי "טיהור מוחלט" בכיכובו של סילבסטר סטאלון, ושיחק בדמות מטקאלף מנהל בית הספר הסדיסט בעיבוד הטלוויזיוני של "היה שלום מר צ'יפס". ב-2004 הופיע בסרט "מיליונים", וב-2005 שיחק בסרט "פיירפוינט", ובדרמות הטלוויזיוניות "The Last Train" והמיני-סדרה "The Last Train". עוד בטלוויזיה שיחק פולפורד בפרקים רבים בסדרות שונות בהן "המפקח מורס", "המפצח", "החשוד העיקרי", "דיאל ופסקו", "חוק מרפי" (העונה החמישית), "ספוקס", "השופט ג'ון דיד", "להעיר את המתים" והסדרה "The Brief". ב-2009 השתתף בסדרות הדרמה של ITV1 "וייטצ'אפל" ו-"Collision", בשתיהן לצדו של פיל דייוויס. פולפורד גילם את ראש הממשלה האובדני בסדרת הטלוויזיה הבריטית "The Last Enemy", ושיחק במחזה "מתים לזה" במסגרת "עונת שרה קיין" בשפילד. פולפורד נשוי לשחקנית קאמיל קודורי מאז 1992. לבני הזוג נולדו שני ילדים, רוזה (ילידת 1993) וסנטינו (יליד 1996). כריסטופר פולפורד, במסד הנתונים הקולנועיים IMDb (באנגלית) כריסטופר פולפורד, באתר AllMovie (באנגלית) כריסטופר פולפורד, במסד הנתונים הקולנועיים KinoPoisk (ברוסית) "Inspector Morse Episode Guide". "Archived copy". ארכיון מ-2012-03-25. נבדק ב-2012-03-20. {{cite web}}: (עזרה) "Crave - Sarah Kane - Sheffield Theatres". Wise, Jon (2006-05-28). "Dr. Woo!". The People. אורכב מ-המקור ב-2006-12-18. נבדק ב-2006-05-31. תמר גלבץ, קולנוע - מביך ומיותר - "עדות במבחן" (ארה"ב, 1987), כל העיר, 20 במאי 1988
קלוד-אנרי דה סן-סימון

קלוד-אנרי דה סן-סימון (בצרפתית: Claude-Henri de Rouvroy, comte de Saint-Simon;‏ 1760–1825), הוגה דעות ואוטופיסט צרפתי, מייסד הסוציאליזם הצרפתי. פרק זה לוקה בחסר. אנא תרמו לוויקיפדיה והשלימו אותו. סן-סימון יכול להחשב דמות מקשרת בין התקופה ה"אנציקלופדיסטית" והסוציאליסטית. בכתביו הראשונים ביקש סן-סימון לייסד דת חדשה, "דת ניוטון", שתבוסס על חוק המשיכה ושכוהניה יהיו מדעני כל העולם, וכל זאת בהנהגת נפוליאון, שלו יועד תפקיד "המנהיג המדעי של האנושות." מאוחר יותר, החל דוגל ברעיון שמנהיגי החברה צריכים להיות "מעמד התעשיינים" שכלל בנקאים, מדענים, פועלים ובעלי המפעלים ולא האצולה, הכמורה והבירוקרטיה שנתפשו בעיניו כטפילים. כדרכו, ביקש סן-סימון משארל העשירי, מלך צרפת, המלך הבורבוני השמרני לעילא להפוך ל"תעשיין הראשון של הארץ," להכריז על דיקטטורה זמנית ולהקים "מונרכיה מדעית." בגלגולו השלישי, זמן קצר לפני מותו, החל סן-סימון מפתח חזון סוציאליסטי שבו מוקמת "נצרות חדשה" אשר מטרתה העיקרית הוא "השיפור המוסרי והחומרי של מצב המעמד הגדול והעני ביותר." סן-סימון אינו שולל את עקרון הקניין הפרטי, אך ממליץ על הגבלתו בהתאם לעניין הכלל, ובמיוחד הוא שולל את זכות הירושה. ממשיכי דרכו של סן-סימון פיתחו מתורתו תזה היסטוריציסטית, שלפיה קיימים שני עקרונות חברתיים הנאבקים זה בזה בתולדות האנושות: זה של אנטגוניזם, המאופיין במלחמה, אנוכיות ואנרכיה, וזה של הדת, המאופיין ברוח של ציות, דבקות וקישור-שיתופי (אסוסיאציה). רוח הקישור השיתופי מתפתחת בעידן המודרני, טענו, כשהקישור השיתופי מתרחב ממשפחה לעיר, מעיר לאומה ומאומה לפדרציה של אומות. תחת המשטר הנוכחי, טענו, התעשיין מנצל את הפרולטריון שחבריו, אף שהם כביכול חופשיים, חייבים לקבל את תנאיו כדי להימנע מרעב. התרופה לכך, גרסו, תימצא בביטול חוקי ההורשה והעברת הירושה למדינה ובהפקעת כל אמצעי הייצור לטובת המדינה, שהיא הקישור-השיתופי העליון. לאחר מותו, פעילים בתנועה מתחומי הפוליטיקה והעיתונות, המשיכו להפיץ את הסן סימוניזם בצרפת ומחוץ לה. מבין התומכים הבולטים היו פרדיננד דה לספס, סוחר המשי פרנסואה ברתלמי ארל-דופור, ברתלמי פרוספר אינפנטין (אנ'), רפורמטור חברתי צרפתי וסוזן וואלקין סוציאליזם אוטופי מדיה וקבצים בנושא קלוד-אנרי דה סן-סימון בוויקישיתוף קלוד-אנרי דה סן-סימון, באתר אנציקלופדיה בריטניקה (באנגלית) קלוד-אנרי דה סן-סימון, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יונתן רום

יונתן רום (נולד בשנת 1977) הוא קצין בצה"ל בדרגת אלוף-משנה. שימש מפקד עוצבת חיצי האש ומפקד יחידת אגוז. רום התגייס לצה"ל בשנת 1995, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות, ולקח חלק בלחימה בדרום לבנון. בהמשך שימש כמפקד פלגה, והשתתף בין היתר במבצע חד וחלק, במלחמת לבנון השנייה. לאחר מכן מונה לסגן מפקד סיירת מטכ"ל. לאחר שהועלה לדרגת סא"ל מונה לקצין חקירות מודיעיני באמ"ן. בשנת 2014 מונה למפקד יחידת אגוז, והוביל אותה בין היתר במבצע צוק איתן. במהלך קרב שג'אעייה נפצע קשה מפגיעת רסיס ממטען חבלה רב-עוצמה. לאחר מספר חודשים השתקם ושב לפקד על היחידה. במהלך תפקידו הוכפפה היחידה לחטיבת עוז. את תפקידו סיים ב-16 במאי 2016. לאחר מכן יצא ללימודים. ב-19 ביולי 2017 הועלה לדרגת אל"ם ומונה למפקד עוצבת חיצי האש, ושימש בתפקיד עד אפריל 2019. רום נשוי למאיה ואב לשלושה. יוסי יהושוע, אגוז מלך, באתר "ידיעות אחרונות", 26 בדצמבר 2015 יוסי יהושוע, אגוז קשה לפיצוח, באתר "ידיעות אחרונות", 26 בספטמבר 2016 אמיר בוחבוט‏, הקרב שכמעט גבה את חייו של מפקד יחידת אגוז, באתר וואלה, 25 בספטמבר 2015 ניר דבורי, ‏מפקד סיירת אגוז שנפצע - חזר לשטח, באתר ‏מאקו‏, 9 בנובמבר 2014 עוזי ברוך, מפקד חדש ליחידת "אגוז", באתר ערוץ 7, 16 במאי 2016 ערוץ 7, שורת מינויים בצה"ל, באתר ערוץ 7, 26 בספטמבר 2016
סטיב בארט

סטיבן דוויין "סטיב" בארט האב (באנגלית: Steven Dwayne Burtt Sr.‎; נולד ב-5 בנובמבר 1962) הוא כדורסלן עבר אמריקאי. בארט, רכז בגובה מטר ו-88 סנטימטרים, שיחק ב-NBA בצורה לא סדירה מ-1984 עד 1993. כן שיחק בארט לאורך הקריירה המקצוענית שלו בחו"ל. הוא נולד בניו יורק, ושיחק כדורסל בתיכון עבור תיכון צ'ארלס אוונס יוז לפני שנרשם למכללת איונה לשחק עבור קבוצת הכדורסל שלהם. בארט מלמד במכללה האקדמית ברונקס (ברובע הברונקס שבניו יורק). בארבעת עונות משחקו במכללת איונה שיחק בארט ב-121 משחקים, עם ממוצעים של 20.9 נקודות למשחק, 3.5 ריבאונדים למשחק ו-1.7 חטיפות למשחק. הוא מלך הסלים של קבוצת הכדורסל של מכללת איונה בכל הזמנים, עם 2,534 נקודות שקלע במהלך קריירת המכללות. במהלך קריירת המכללות שלו קבע בארט מספר שיאי מכללה נוספים, כולל קליעות מהשדה בקריירה וניסיונות קליעה מהשדה בקריירה. בארט גם החזיק את השיא הקליעה לעונה עם 732 נקודות, עד ששיא זה נשבר בשנת 2006 על ידי בנו סטיב בארט ג'וניור. במהלך הקריירה במכללה הוא נבחר שלוש פעמים לחמישיית העונה בחטיבת Metro Atlantic Athletic (בשנים 1982 עד 1984) ופעמיים לשחקן השנה בחטיבה (בשנים 1983 ו-1984). הם רק אחד משני צמדי אב-בן שקלעו מעל 2,000 נקודות כל אחד בחטיבה הראשונה של ה-NCAA, מלבד דל קרי ובנו סטף קרי. בארט נבחר במקום ה-30 הכללי בדראפט ה-NBA 1984 על ידי גולדן סטייט ווריורס. בעונת הרוקי שלו פציעות קיצרו את זמן משחקו ל-47 משחקים, עם ממוצע של 4.2 נקודות למשחק ב-38.3% מהשדה. הוא שיחק באופן מקצועי ביוון ב-1992, לפני שהושעה לכל חייו מליגת כדורסל של המדינה בשל עבירות סמים: קוקאין וחשיש נמצאו במזוודה שלו בעת שחזר מביקור בארצות הברית. באיטליה שיחק בארט במספר קבוצות כדורסל מלגת הכדורסל הבכירה, סרייה א'. בשש שנים שבהן שיחק במדינה, הוא שותף ב-155 משחקים עם ממוצע של 28.4 נקודות, 3.3 ריבאונדים ו-2.6 אסיסטים למשחק. ב-2007, נבחר בארט על ידי מכבי ראשון לציון (שבמדיה שיחק למשך עונה אחת, בשנים 1993-1994) ל"שחקן הזר הטוב ביותר" ששיחק בקבוצה ב-20 השנים האחרונות. בארט הוא אביו של כדורסלן העבר של מכללת איונה סטיב בארט ג'וניור ששמו זהה לשמו של האב, ושיחק עבור נבחרת אוקראינה בכדורסל. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA "Burtt Has Place to Play" nytimes.com, published January 1, 1993 סטיב בארט בליגת העל האיטלקית בכדורסל "Steve Burtt stats". sports-reference.com. נבדק ב-20 באפריל 2015. {{cite web}}: (עזרה) "Iona Men's basketball record book" (PDF). Iona College. נבדק ב-20 באפריל 2015. {{cite web}}: (עזרה) "Men's Basketball All-MAAC Awards". MAAC. אורכב מ-המקור ב-2009-03-12. נבדק ב-21 באפריל 2015. {{cite web}}: (עזרה) "The Best Father-Son Duos In College Hoops History". Campus Insiders. 15 ביוני 2014. אורכב מ-המקור ב-2016-03-07. נבדק ב-21 באפריל 2015. {{cite web}}: (עזרה) "Steve Burtt NBA stats". basketball-reference.com. נבדק ב-21 באפריל 2015. {{cite web}}: (עזרה) "NBA Journeyman, Steve Burtt, 34, Banned in Greece, Now Stars in Italy". St Louis Post-Dispatch (MO). 29 בדצמבר 1996. נבדק ב-21 באפריל 2015. {{cite news}}: (עזרה) SPORTS PEOPLE: BASKETBALL; Former Iona Player Faces Drug Charges "Burtt Banned in Greece" nytimes.com, published December 1, 1992 "Steve Burtt #15" (באיטלקית). Lega Basket Serie A. נבדק ב-21 באפריל 2015. {{cite web}}: (עזרה) "Biography". steveburtt.com. אורכב מ-המקור ב-2015-04-27. נבדק ב-20 באפריל 2015. {{cite web}}: (עזרה)
הכוח להגנת סייבר של נורווגיה

הכוח להגנת סייבר של נורווגיה (בנורווגית: Cyberforsvaret) היא ענף של הכוחות המזוינים של נורווגיה האחראי על התקשורת הצבאית ועל פעילויות לוחמת סייבר הגנתיות והתקפיות בנורווגיה. הכוח מונה כ-1,500 חיילים, ביותר מ-60 בסיסים או מיקומים שונים. הבסיס העיקרי ביורסטאדמוין (Jørstadmoen) בלילהאמר, עם בסיס משני בקולסאאס (Kolsås) מחוץ לאוסלו. ענף הסייבר קיבל מעמד עצמאי משלו תחת הפיקוד המרכזי ב-18 בספטמבר 2012. אתר האינטרנט הרשמי של הכוח להגנת סייבר של נורווגיה (בנורווגית) "Cyberforsvaret offisielt etablert i dag" (בנורווגית). Ministry of Defence. 18 בספטמבר 2012. נבדק ב-20 באוקטובר 2010. {{cite web}}: (עזרה) ערך זה הוא קצרמר בנושא צבא ובנושא נורווגיה. אתם מוזמנים לתרום לוויקיפדיה ולהרחיב אותו.
רוקאווי

האם התכוונתם ל... איתן רוקאווי – במאי ישראלי־אמריקאי (אנ') בטי רוקאווי – אשת אופנה ישראלית רוברט רוקאווי – היסטוריון ישראלי רוקאוויי (שכונה) – שכונה בקווינס